ન્યુયોર્કઃ અમેઝોનના ફાઉન્ડર જેફ બેઝોસની સંપત્તિ વધીને 10 લાખ કરોડ રૂપિયા (150 અબજ ડોલર) થઇ ગઇ છે. આ સાથે તેઓ આધુનિક ઇતિહાસમાં સૌથી અમીર બિઝનેસમેન બની ગયા છે. અમેઝોનનો શેર સોમવારે 0.5 ટકા વધીને 1,822.49 ડોલર પર બંધ રહ્યો હતો. કારોબારી સેશન દરમિયાન શેર 1,841.95 ડોલરના રેકોર્ડ સ્તર સુધી વધ્યો હતો. કંપનીના સૌથી મોટા શેરધારક હોવાથી બેઝોસને આ તેજીથી મોટો ફાયદો થયો અને તેમની નેટવર્થ વધી ગઇ. તેમની પાસે અમેઝોનના 16 ટકાથી વધારે શેર છે. બ્લુમબર્ગ બિલિયોનર ઇન્ડેક્સ અનુસાર, માઇક્રોસોફ્ટના કો-ફાઉન્ડર બિલ ગેટ્સ બીજા સૌથી ધનિક બિઝનેસમેન છે. ગેટ્સની સંપત્તિ 6.51 લાખ કરોડ રૂપિયા (95.3 અબજ ડોલર) છે.